**PRIVATUMO PRANEŠIMAS DĖL ASMENS DUOMENŲ TVARKYMO**

Šis privatumo pranešimas parengtas vadovaujantis Bendruoju duomenų apsaugos reglamentu ([privacy-regulation.eu/lt/](file:///C:\Users\kriskrip\AppData\Local\Microsoft\Windows\INetCache\Content.Outlook\O1UULMDQ\privacy-regulation.eu\lt\)) (toliau – BDAR), Lietuvos Respublikos asmens duomenų teisinės apsaugos įstatymu ir kitais taikytinais teisės aktais. Šiame pranešime rasite informaciją apie tai kokius asmens duomenis ir kokiu tikslu Kauno miesto savivaldybės Kontrolės ir audito tarnyba (toliau – Tarnyba) tvarko atlikdama savo funkcijas, kam gali perduoti informaciją apie Jus, kiek laiko saugo duomenis ir kokias teises Jūs, kaip duomenų subjektas, turite.

*KOKIAIS PRINCIPAIS MES VADOVAUJAMĖS?*

Tvarkydami asmens duomenis mes įsipareigojame vadovautis BDAR 5 straipsnyje įtvirtintais su asmens duomenų tvarkymu susijusiais principais, pagal kuriuos asmens duomenys turi būti:

• Duomenų subjekto atžvilgiu tvarkomi teisėtu, sąžiningu ir skaidriu būdu;

• Renkami nustatytais, aiškiai apibrėžtais bei teisėtais tikslais ir toliau netvarkomi su tais tikslais nesuderinamu būdu, išskyrus BDAR numatytas išimtis;

• Adekvatūs, tinkami ir tik tokie, kurių reikia siekiant nusistatytų tikslų;

• Nuolat tikslūs ir prireikus atnaujinami;

• Laikomi tokia forma, kad duomenų subjektų tapatybę būtų galima nustatyti ne ilgiau, nei tai yra būtina iš anksto nusistatytais tikslais (su BDAR numatytomis išimtimis);

• Tvarkomi tokiu būdu, kad taikant atitinkamas techninis ar organizacines priemones būtų užtikrintas tinkamas asmens duomenų saugumas, įskaitant apsaugą nuo duomenų tvarkymo be leidimo arba neteisėto duomenų tvarkymo ir nuo netyčinio praradimo, sunaikinimo ar sugadinimo.

*KAS TVARKO JŪSŲ ASMENS DUOMENIS?*

Pagrindinis duomenų valdytojas yra Kauno miesto savivaldybės Kontrolės ir audito tarnyba, kodas 188692154, adresas: Laisvės al. 86, Kaunas, tel. +370 37 42 37 89, el. p. [kontrole@kaunas.lt](mailto:kontrole@kaunas.lt).

Duomenų valdytojas yra Kauno miesto savivaldybės administracija, kodas 188764867, adresas: Laisvės al. 96, Kaunas, tel. +370 37 42 26 31, el.p. [info@kaunas.lt](mailto:info@kaunas.lt) .

*KUO REMDAMIESI TVARKOME JŪSŲ DUOMENIS?*

Atsižvelgiant į konkrečias situacijas, asmens duomenis (tame tarpe ir specialių kategorijų asmens duomenis) tvarkome, kai tam turime aiškų teisinį pagrindą ir kai tai yra proporcinga ir būtina vykdant teisės aktais priskirtas funkcijas. Jūsų asmens duomenų tvarkymas yra atliekamas vadovaujantis:

* BDAR 6 straipsnio 1 dalies a, b, c, e ir f punktais, 9 straipsnio 2 dalies b punktu;
* **Lietuvos Respublikos civilinis kodeksu;**
* Lietuvos Respublikos viešojo administravimo įstatymu;
* Lietuvos Respublikos vietos savivaldos įstatymu;
* Lietuvos Respublikos viešojo sektoriaus atskaitomybės įstatymu;
* Lietuvos Respublikos rinkliavų įstatymu;
* **Lietuvos Respublikos biudžetinių įstaigų įstatymu;**
* **Lietuvos Respublikos viešųjų įstaigų įstatymu;**
* Kauno miesto savivaldybės Kontrolės ir audito tarnybos nuostatais, patvirtintais Kauno miesto savivaldybės tarybos 2024 m. gruodžio 17 d. sprendimu Nr. T-947 „Dėl Kauno miesto savivaldybės kontrolės ir audito tarnybos nuostatų patvirtinimo“;
* Asmens duomenų tvarkymo Kauno miesto savivaldybėje taisyklėmis, patvirtintomis Kauno miesto savivaldybės tarybos 2020 m. balandžio 28 d. sprendimu Nr. T-122 „Dėl Asmens duomenų tvarkymo Kauno miesto savivaldybėje taisyklių patvirtinimo“.
* Asmens duomenų tvarkymo ir duomenų subjektų teisių įgyvendinimo Kauno miesto savivaldybės kontrolės ir audito tarnyboje tvarkos aprašu, patvirtintu Kauno miesto savivaldybės kontrolieriaus 2018 m. rugpjūčio 1 d. įsakymu Nr. V-16 „Dėl Asmens duomenų tvarkymo ir duomenų subjektų teisių įgyvendinimo Kauno miesto savivaldybės kontrolės ir audito tarnyboje tvarkos aprašo patvirtinimo“.

*KOKIE ASMENS DUOMENŲ TVARKYMO TIKSLAI PAGAL TARNYBOS FUNKCIJAS?*

***1. Išorės audito (finansinio, atitikties, veiklos) ar vertinimo atlikimas***

*Tikslas:* Įvertinti, ar savivaldybės administracijos, įstaigų ir įmonių veikla atitinka teisės aktus, ar efektyviai naudojami finansiniai ir materialieji ištekliai.

*Tvarkomi duomenys:* Darbuotojų pareigos, veiklos dokumentai, sutartys, finansiniai duomenys, kontaktinė informacija.

*Teisinis pagrindas:* Viešojo intereso užduoties vykdymas (BDAR 6 str. 1 d. e p.).

***2. Savivaldybės biudžeto vykdymo priežiūra:***

*Tikslas:* Užtikrinti, kad biudžeto lėšos būtų naudojamos teisėtai, ekonomiškai ir tikslingai.

*Tvarkomi duomenys:* Biudžetinių įstaigų darbuotojų duomenys, išlaidų pagrindimo dokumentai, projektų vykdytojų informacija.

*Teisinis pagrindas:* Teisinės prievolės vykdymas (BDAR 6 str. 1 d. c p.).

***3. Savivaldybės turto ir valstybės turto valdymo priežiūra:***

*Tikslas:* Įvertinti, ar turtas valdomas efektyviai, ar nėra pažeidimų.

*Tvarkomi duomenys:* Turto naudotojų duomenys, nuomos ar panaudos sutarčių šalių informacija.

*Teisinis pagrindas:* Viešojo intereso užduoties vykdymas (BDAR 6 str. 1 d. e p.).

***4. Skundų, pranešimų ir informacijos apie pažeidimus nagrinėjimas:***

*Tikslas:* Ištirti galimus pažeidimus, susijusius su savivaldybės lėšų ar turto naudojimu.

*Tvarkomi duomenys:* Pranešėjų tapatybė (jei neanoniminiai), įtariamų asmenų duomenys, tyrimo medžiaga.

*Teisinis pagrindas:* Teisinės prievolės vykdymas (BDAR 6 str. 1 d. c p.).

***5. Rekomendacijų teikimas ir jų įgyvendinimo stebėsena:***

*Tikslas:* Užtikrinti, kad audito metu pateiktos rekomendacijos būtų įgyvendintos.

*Tvarkomi duomenys:* Atsakingų asmenų kontaktai, veiksmų planai, įgyvendinimo pažangos dokumentai.

*Teisinis pagrindas:* Viešojo intereso užduoties vykdymas (BDAR 6 str. 1 d. e p.).

*DUOMENYS GALI BŪTI RENKAMI (GAUNAMI) IŠ:*

* Asmenų, pateikusių prašymą, skundą, pranešimą;
* Valstybės ir savivaldybių institucijų, įstaigų, įmonių ir jų duomenų bazių;
* Kitų asmenų, kai tai įpareigoja daryti galiojantys teisės aktai.

*DUOMENYS GALI BŪTI PERDUODAMI:*

* Valstybės ir savivaldybių įstaigoms ir įmonėms, viešųjų paslaugų organizavimo ir teikimo, valstybės funkcijų vykdymo, viešojo administravimo ir teisės aktų nustatytų prievolių įgyvendinimo tikslais;
* kitiems gavėjams, kai tai įpareigoja daryti galiojantys teisės aktai;
* Kitais atvejais, esant asmens sutikimui arba atidžiai įvertinus duomenų teikimo ir gavimo tikslą, pagrindą ir ne daugiau nei duomenų, nei reikia tikslui pasiekti taip pat užtikrindama perduodamų duomenų saugumą.

Duomenų perdavimas į trečiąsias valstybes nėra numatytas.

*KIEK LAIKO SAUGOSIME JŪSŲ DUOMENIS?*

Duomenų tvarkymo terminai nustatomi vadovaujantis Lietuvos Respublikos dokumentų ir archyvų įstatymu priklausomai nuo dokumentų ir duomenų kategorijų, tvarkymo pagrindų ir tikslų, taip pat vadovaujantis kitais taikytinais teisės aktais.

*KOKIAS TURITE TEISES IR KAIP JAS ĮGYVENDINTI?*

Jūs, kaip duomenų subjektas, turite teisę kreiptis į Tarnybą dėl klausimų, susijusių Jūsų asmens duomenų tvarkymu, t. y. turite: teisę gauti informaciją apie duomenų tvarkymą; teisę susipažinti su tvarkomais duomenimis; teisę reikalauti ištaisyti duomenis; teisę reikalauti ištrinti duomenis (teisė būti pamirštam); teisę apriboti duomenų tvarkymą; teisę į duomenų perkeliamumą; teisę prieštarauti asmens duomenų tvarkymui, jei duomenys tvarkomi teisėto intereso pagrindu, išskyrus atvejus, kai yra teisėtų priežasčių tokiam tvarkymui arba siekiant pareikšti, vykdyti arba apginti teisinius reikalavimus; atšaukti Jūsų duotą sutikimą, jeigu duomenys tvarkomi Jūsų sutikimo pagrindu, nedarant poveikio iki sutikimo atšaukimo vykdytam duomenų tvarkymui; teisę skųsti Tarnybos veiksmus (neveikimą) Valstybinei duomenų apsaugos inspekcijai (L. Sapiegos g. 17, 10312 Vilnius, Tel. (8 5) 271 2804, 279 1445, el. p. [ada@ada.lt](mailto:ada@ada.lt)) ir teismui teisės aktų nustatyta tvarka. Prieš pateikiant skundą atitinkamai institucijai, rekomenduojame susisiekti su Tarnybos duomenų apsaugos pareigūnu: el. p. [dap.kontrole@kaunas.lt](mailto:dap.kontrole@kaunas.lt), tel. +370 682 70356.

*AUTOMATIZUOTŲ SPRENDIMŲ PRIĖMIMAS/PROFILIAVIMAS*

Jūsų duomenys nebus naudojami automatizuotų duomenų tvarkymu, įskaitant profiliavimą, grindžiamiems sprendimams apie Jus priimti. Sprendimų priėmimas tik automatizuotu būdu reiškia, kad sprendimai priimami technologinėmis priemonėmis, taikant algoritmus, be jokio žmogaus įsikišimo.